Oscar: Alle oë op Pretoria-landdroshof | Nuus24
Oscar: Alle oë op Pretoria-landdroshof
Johannesburg – Die Paralimpiese atleet Oscar Pistorius sal na verwagting later Vrydag in die Pretoria-landdroshof verskyn op 'n aanklag van moord.Sy vriendin, die model Reeva Steenkamp, is Donderdag in die vroeë oggendure by sy huis in die Silver Woods-landgoed in Pretoria doodgeskiet.Pistorius se prokureur, Kenny Oldwage, het gesê hy sal Vrydag om borgtog aansoek doen.Die sportheld het Donderdagnag in 'n sel by die Boschkop-polisiestasie deurgebring.Die polisie het gesê Pistorius se aansoek om borgtog sal teengestaan word.Aanvanklike berigte oor die skietery het aangedui dat Pistorius moontlik sy vriendin vir 'n inbreker aangesien het. Die polisie het egter later gesê dié inligting het nie van hulle gekom nie.– Volg Nuus24 op Twitter.